<classify> Taifa Stars iliweka kambi katika hoteli ya Serena huku ikifanya mazoezi juzi na jana asubuhi kwenye Uwanja wa Taifa jijini Dar es Salaam kujiandaa na pambano la kufuzu kwa Kombe la Dunia dhidi ya Algeria leo.Baadhi ya waandishi wa habari wa Tanzania waliotembelea kambi hiyo walidai kuwa maofisa hao walikuwa wakionekana kupenya kirahisi katika kambi ya Taifa Stars na wengine wakitaka kuzungumza na wachezaji bila kuzuizi chochote.Kupenya huko kirahisi kulileta hofu kuwa huenda walikuwa wakitafuta njia ya kuwavuruga kisaikolojia wachezaji. Kocha Mkuu wa Taifa Stars alikiri kuwepo tatizo hilo la kutokuwa na ulinzi katika kambi ya timu hiyo na wanapowaambia TFF wamekuwa wakipuuza.Mkwasa aliyazungumza hayo alipokutana na waandishi wa habari kuzungumzia mchezo huo, aliitaka TFF kufuatilia suala hilo. Kocha wa Algeria, Gourcuff hakutokea kwenye mkutano huo na waandishi wa habari, huku wengi wa waandishi wakiwa ni kutoka Algeria.Naye msemaji wa Shirikisho la Soka Tanzania TFF, Baraka Kizuguto alipoulizwa kuhusu suala hilo alisema kuwa halina ukweli na kumtaka mwandishi kwenda hotelini hapo kuthibitisha. Alisema kuwa hata mwandishi aliyeanzisha hoja hiyo hana uhakika na hajui limetokea wapi.  <topic>: MICHEZO 